
讘讻讜专讜转 讟讜 注"讗 - 驻讬专讜砖 砖讟讬讬谞讝诇抓

"讝讜 讚讘专讬 专' 砖诪注讜谉 讜诪讞诇讜拽转讜 (讜讛讞讜诇拽讬诐 注诇讬讜)"诪讬讘注讬讗 诇讬讛 [爪专讬讱 讛讬讛 诇讜] 诇专讘 诇讜诪专 讘讬讞住 诇诪砖谞转谞讜, 讜诇讗 专拽 "讝讜 讚讘专讬 专' 砖诪注讜谉"!


 讘转砖讜讘讛 诇讻讱 讗诪专讬 [讗讜诪专讬诐]: 专讘 诇讗 讛讬讛 讬讻讜诇 诇讜诪专 讻谉, 诪砖讜诐 砖讛讜讗 住讘讜专 讻专' 砖诪注讜谉 讘谉 诇拽讬砖, 砖讗诪专 讻讬 诇讚注转 专讘谞谉 [讞讻诪讬诐] 讗诇讜, 专拽 拽讚砖讬 讘讚拽 讛讘讬转 讛讬讜 讘讻诇诇 讛注诪讚讛 讜讛注专讻讛, 讗讘诇 拽讚砖讬 诪讝讘讞 诇讗 讛讬讜 讘讻诇诇 讛注诪讚讛 讜讛注专讻讛. 讜诇驻讬讻讱 诇讗 诪讬转讜拽诪讗 诪转谞讬转讬谉 讻专讘谞谉 [诇讗 谞讬转谉 诇讛注诪讬讚 讗转 诪砖谞转谞讜 讻砖讬讟转 讞讻诪讬诐], 讚拽转谞讬 住讬驻讗 [砖讛专讬 讛转谞讗 砖讜谞讛 讘住讜祝 讛诪砖谞讛], 讘讬讞住 诇拽讚砖讬 诪讝讘讞: 讜讗诐 诪转讜 讬拽讘专讜, 讜诪讻讗谉 砖诇讚注转讜 讛诐 爪专讬讻讬诐 讛注诪讚讛 讜讛注专讻讛 讻讚讬 诇驻讚讜转诐, 讜诇讻谉 讻砖诪转讜 讜诇讗 谞讬转谉 诇讛注诪讬讚诐 鈥� 诇讗 讬讬驻讚讜, 讗诇讗 讬讬拽讘专讜.


 讜讚讜讞讬诐:  讗诪专 [讗诪讜专, 讬讻讜诇 讗转讛 诇讜诪专] 讜诇讛拽砖讜转: 诪诪讗讬 讚讛讗 [诪谞讬谉 砖讝讛] 砖讛转谞讗 砖讜谞讛 砖讗诐 诪转讜 讬拽讘专讜, 诪砖讜诐 讚讘注讬 [砖爪专讬讱] 讛注诪讚讛 讜讛注专讻讛 讛讜讗? 讚诇诪讗 [砖诪讗] 诪砖讜诐 砖讗讬谉 驻讜讚讬谉 讗转 讛拽讚砖讬诐 讻讚讬 诇讛讗讻讬诇谉 诇讻诇讘讬诐 讛讜讗, 砖讛专讬 讻砖讛讜讗 驻讜讚讛 讗讜转诐 诇讗讞专 诪讜转诐 讗讬谞诐 专讗讜讬讬诐 诇诪讗讻诇 讗讚诐, 讗诇讗 诇讻诇讘讬诐, 讜讬砖 讘讻讱 讝诇讝讜诇 讘拽讚砖讬诐! 讗诪专讬 [讗讜诪专讬诐] 讘转砖讜讘讛 诇讻讱: 讗诐 讻谉, 砖讝讗转 讛住讬讘讛 砖讗讬谉 驻讜讚讬诐 讗讜转诐, 讜诇讗 诪砖讜诐 砖爪专讬讻讬诐 讛注诪讚讛 讜讛注专讻讛, 诪讚讜注 砖谞讛 讛转谞讗 讚讬谉 讝讛 讘诪拽专讛 砖诪转讜? 谞讬转谞讬 [砖讬砖谞讛]: 讗诐 谞注砖讜 讟专讬驻讛, 讜注讚讬讬谉 专讗讜讬讬诐 讛诐 诇讛注诪讚讛 讜讛注专讻讛, 砖讛专讬 讞讬讬诐 讛诐 鈥� 诇讗 讬驻讚讜, 讗诇讗 讬拽讘专讜 (诇讻砖讬诪讜转讜), 诪砖讜诐 砖讗讬谞诐 专讗讜讬讬诐 诇讗讻讬诇转 讗讚诐, 讜讗讬谉 驻讜讚讬诐 讗转 讛拽讚砖讬诐 诇讛讗讻讬诇诐 诇讻诇讘讬诐.


讜讗讬讘注讬转 讗讬诪讗 [讜讗诐 转专爪讛 讗诪讜专]: 诇注讜诇诐 专讘 讻专' 讬讜讞谞谉 住讘讬专讗 诇讬讛 [住讘讜专 讛讜讗], 砖讞讻诪讬诐 讛讞讜诇拽讬诐 注诇 专' 砖诪注讜谉 住讘讜专讬诐 讙诐 讛诐 砖拽讚砖讬 诪讝讘讞 讛讬讜 讘讻诇诇 讛注诪讚讛 讜讛注专讻讛, 讜讗诐 诪转讜 讬讬拽讘专讜. 讜谞讬转谉 讗讬驻讜讗, 诇讛注诪讬讚 讗转 讛诪砖谞讛 讻砖讬讟转诐. 讜诇驻讬 讝讛 转谞讬 [砖谞讛] 讘讚讘专讬 专讘: 讝讜, 诪砖谞转谞讜, 砖砖谞讬谞讜 讘讛 砖讘注诇讬 诪讜诐 诪注讬拽专诐, 讗诐 诪转讜 讬讬驻讚讜 鈥� 讚讘专讬 专' 砖诪注讜谉 讜诪讞诇讜拽转讜 讛讬讗.


讗 砖谞讬谞讜 讘诪砖谞讛: 讗讘诇 拽讚砖讬诐 讘注诇讬 诪讜诐 砖拽讚诐 讛拽讚砖谉 讗转 诪讜诪诐, 驻讟讜专讬诐 讙诐 诇讗讞专 砖谞驻讚讜 诪谉 讛讘讻讜专讛 讜诪谉 讛诪转谞讜转 (诇讬转谉 诇讻讛谉 讝专讜注 诇讞讬讬诐 讜拽讬讘讛). 讜诪讘专专讬诐: 诪谞讗 讛谞讬 诪讬诇讬 [诪谞讬谉 讛讚讘专讬诐 讛诇诇讜]? 诪讛讜 讛诪拽讜专 诇讻讱 讘转讜专讛? 讚转谞讜 专讘谞谉 [砖砖谞讜 讞讻诪讬诐], 谞讗诪专 讘注谞讬谉 拽讚砖讬诐 讗诇讜: "讗讱 讻讗砖专 讬讗讻诇 讗转 讛爪讘讬 讜讗转 讛讗讬诇 讻谉 转讗讻诇谞讜" (讚讘专讬诐 讬讘,讻讘), 讜诪讛砖讜讜讗讛 讝讜 诇爪讘讬 讜讗讬诇 讬砖 诇诇诪讜讚: "爪讘讬", 诪讛 爪讘讬 驻讟讜专 诪谉 讛讘讻讜专讛, 诇驻讬 砖讛讜讗 诪讬谉 讞讬讛, 讜专拽 讘讛诪讛 讞讬讬讘转 讘讘讻讜专讛 鈥� 讗祝 驻住讜诇讬 讛诪讜拽讚砖讬谉 驻讟讜专讬谉 诪谉 讛讘讻讜专讛.


讜讬砖 诇砖讗讜诇: 砖诪讗 讗讜爪讬讗 讗谞讬 讗转 讛讘讻讜专讛 讘诇讘讚, 砖驻住讜诇讬 讛诪讜拽讚砖讬诐 讗讬谞诐 讞讬讬讘讬诐 讘讛, 讜诇讗 讗讜爪讬讗 讗转 讛诪转谞讜转! 转诇诪讜讚 诇讜诪专: "讗讬诇", 诪讛 讗讬诇 驻讟讜专 诪谉 讛讘讻讜专讛 讜诪谉 讛诪转谞讜转, 砖讗讬谞谉 谞讜讛讙讜转 讗诇讗 讘讘讛诪讛, 讜诇讗 讘讞讬讛 鈥� 讗祝 驻住讜诇讬 讛诪讜拽讚砖讬谉 驻讟讜专讬谉 诪谉 讛讘讻讜专讛 讜诪谉 讛诪转谞讜转.


讜讬砖 诇砖讗讜诇: 诇讚专讱 讝讜, 讗讬 (诪讛) 爪讘讬 讜讗讬诇 讞诇讘谉 诪讜转专, 砖讗讬谉 讗讬住讜专 讞诇讘 谞讜讛讙 讗诇讗 讘讘讛诪讛 讟讛讜专讛, 讜诇讗 讘讞讬讛 鈥� 讗祝 驻住讜诇讬 讛诪讜拽讚砖讬谉 讬讛讗 讞诇讘谉 诪讜转专! 转诇诪讜讚 诇讜诪专 讘转讞讬诇转 讻转讜讘 讝讛: "讗讱", 砖讛讬讗 诇砖讜谉 诪讬注讜讟, 讜讘讻讱 讞诇拽 讛讻转讜讘 讜诇讬诪讚 砖讗讬谉 讛讛砖讜讜讗讛 诪诇讗讛. 讜讚谞讬诐 讘驻专讟讬 讛讘专讬讬转讗.


讗诪专 诪专 [讛讞讻诐]: 砖诪讗 讗讜爪讬讗 讗转 讛讘讻讜专, 砖讗讬谞讜 谞讜讛讙 讘驻住讜诇讬 讛诪讜拽讚砖讬诐, 讜诇讗 讗讜爪讬讗 讗转 讛诪转谞讜转. 讜诪住讘讬专讬诐: 诪讗讬 砖谞讗 [讘诪讛 砖讜谞讛] 讝讛 砖讛讜讗 讗讜诪专 讗讜爪讬讗 讗转 讛讘讻讜专 鈥� 诪砖讜诐 砖讗讬谉 砖讜讛 讘讻诇, 砖讗讬谞讜 谞讜讛讙 讗诇讗 讘讝讻专讬诐 讜诇讗 讘谞拽讘讜转, 讜诇讗 讗讜爪讬讗 讗转 讛诪转谞讜转 鈥� 砖砖讜讜转 讘讻诇, 砖讙诐 讛砖讜讞讟 谞拽讘讛 讞讬讬讘 讘诪转谞讜转讬讛 鈥� 转诇诪讜讚 诇讜诪专: "讗讬诇", 诇诇诪讚 砖讙诐 诪转谞讜转 讗讬谞谉 谞讜讛讙讜转 讘讛诐. 讜注讜讚 砖谞讜 讘讘专讬讬转讗: 讗讬 诪讛 爪讘讬 讜讗讬讬诇 讞诇讘讜 诪讜转专 讗祝 驻住讜诇讬 讛诪讜拽讚砖讬谉 讬讛讗 讞诇讘谉 诪讜转专 鈥� 转诇诪讜讚 诇讜诪专 "讗讱" 诇讞诇拽.


讗诪专 诇讬讛 [诇讜] 专讘 驻驻讗 诇讗讘讬讬: 诪讚讜注 诇讗 讛爪讬注讜 讘讘专讬讬转讗 讻讱: 讗讬 诪讛 爪讘讬 讜讗讬诇, 讗讬谉 讗讬住讜专 砖讞讬讟转 讗讜转讜 讜讗转 讘谞讜 讘讬讜诐 讗讞讚 谞讜讛讙 讘讛谉, 砖讗讬谞讜 谞讜讛讙 讗诇讗 讘讘讛诪讛 鈥� 讗祝 驻住讜诇讬 讛诪讜拽讚砖讬谉 讗讬谉 讗讜转讜 讜讗转 讘谞讜 谞讜讛讙 讘讜!


讗诪专 诇讬讛 [诇讜] 讗讘讬讬: 诇诪讗讬 诪讚诪讬转 诇讛讜 [诇诪讛 讗转讛 诪讚诪讛 讗讜转诐] 讗转 驻住讜诇讬 讛诪讜拽讚砖讬诐, 砖讗转讛 讘讗 诇驻讜讟专诐 诪讚讬谉 讝讛? 讗讬 [讗诐] 诇讞讜诇讬谉 鈥� "讗讜转讜 讜讗转 讘谞讜" 谞讜讛讙 讘讜, 讜讗讬 [讜讗诐] 诇拽讚砖讬诐 鈥� 讙诐 讻谉 "讗讜转讜 讜讗转 讘谞讜" 谞讜讛讙 讘讜!


讗诪专 诇讬讛 [诇讜] 专讘 驻驻讗: 讗讬 讛讻讬 [讗诐 讻讱], 讙讘讬 [讗爪诇] 讗讬住讜专 讞诇讘讜 谞诪讬 谞讬诪讗 讛讻讬 [讙诐 讻谉 谞讗诪专 讻讱]: 诇诪讗讬 诪讚诪讬转 诇讛讜 [诇诪讛 讗转讛 诪讚诪讛 讗讜转诐], 砖讗转讛 讘讗 诇驻讜讟专诐 诪讚讬谉 讝讛? 讗讬 [讗诐] 诇讞讜诇讬谉 鈥� 讛专讬 讞诇讘谉 讗住讜专, 讜讗讬 [讜讗诐] 诇拽讚砖讬诐 鈥� 讙诐 讻谉 讞诇讘谉 讗住讜专!


讗诇讗, 诇讗讜 诪讬 讗诪专转 [讛讗诐 讗讬谉 讗转讛 讗讜诪专] 砖讛讜爪专讻谞讜 诇"讗讱" 诇诪注讟, 讜诇诇诪讚谞讜: 讜诇讗 讞诇讘谉, 砖讗讬谉 诪砖讜讜讬诐 驻住讜诇讬 讛诪讜拽讚砖讬诐 讘注谞讬讬谉 讝讛 诇爪讘讬 讜讗讬诇? 诇驻讬 讝讛, 讗讬诪专 谞诪讬 [讗诪讜专 讙诐 讻谉]: "讗讱" 鈥� 讜诇讗 讗讜转讜 讜讗转 讘谞讜, 砖诇注谞讬谉 讝讛 诇讗 讛讜砖讜讜 驻住讜诇讬 讛诪讜拽讚砖讬诐 诇爪讘讬 讜讗讬讬诇!


专讘讗 讗诪专, 讘转砖讜讘讛 诇砖讗诇转 专讘 驻驻讗: 讘讗诪转 "讗讱" 鈥� 诇讗讬住讜专 讗讜转讜 讜讗转 讘谞讜 讘驻住讜诇讬 讛诪讜拽讚砖讬诐 讛讜讗 讚讗转讗 [砖讘讗], 讜讗讬住讜专 讗讻讬诇转 讞诇讘讜 鈥� 诪"讚诪讜" 谞驻拽讗 [讬讜爪讗, 谞诇诪讚]. 讚讻转讬讘 [砖谞讗诪专] 讘讘讻讜专 讘注诇 诪讜诐, 砖讗祝 讛讜讗 诪讻诇诇 驻住讜诇讬 讛诪讜拽讚砖讬谉: "讘砖注专讬讱 转讗讻诇谞讜 讜讻讜' 讻爪讘讬 讜讻讗讬诇, 专拽 讗转 讚诪讜 诇讗 转讗讻诇" (讚讘专讬诐 讟讜, 讻讘鈥斪涀�), 讜讬砖 诇砖讗讜诇:


诪讗讬 [诪讛 驻讬专讜砖] "讚诪讜"? 讗讬诇讬诪讗 [讗诐 转讗诪专] 讚诪讜 诪诪砖, 诪讚讜注 讛讜爪专讱 诇讗讜住专讜? 诇讗 讬讛讗 讗诇讗 讚诪谉 砖诇 爪讘讬 讜讗讬诇, 讗讟讜 [讜讻讬] 讚诪谉 砖诇 爪讘讬 讜讗讬诇 诪讬 砖专讬 [讛讗诐 讛讜讗 诪讜转专]? 讗诇讗: "讚诪讜" 讻讜讜谞转讜 鈥� 讞诇讘讜, 诇讜诪专 砖讗祝 砖讞诇讘 爪讘讬 讜讗讬诇 诪讜转专 鈥� 讞诇讘 驻住讜诇讬 讛诪讜拽讚砖讬谉 讗住讜专.


 讜砖讜讗诇讬诐:  讜诇讬讻转讜讘 专讞诪谞讗 [讜砖转讻转讜讘 讛转讜专讛 讘诪驻讜专砖] "讞诇讘讜"! 讜诪砖讬讘讬诐: 讗讬 讻转讘 专讞诪谞讗 [讗诐 讛讬转讛 讻讜转讘转 讛转讜专讛] 讞诇讘 ("专拽 讗转 讞诇讘讜 诇讗 转讗讻诇"), 讛讜讛 讗诪讬谞讗 [讛讬讬转讬 讗讜诪专]: 讗讛谞讬 讛讬拽讬砖讗 讜讗讛谞讬 拽专讗 [讛讜讗讬诇 讛讛讬拽砖 讜讛讜注讬诇 讛诪拽专讗],


讗讛谞讬 讛讬拽讬砖讗 [讛讜注讬诇 讛讛讬拽砖] 诇爪讘讬 讜讗讬讬诇 诇诪注讜讟讬 [诇诪注讟] 讗转 讛讗讜讻诇 讞诇讘 驻住讜诇讬 讛诪讜拽讚砖讬诐 诪讞讬讜讘 讻专转, 讚讻讬 讻转讘 [砖讛专讬 讻讗砖专 谞讗诪专] 讞讬讜讘 讻专转 鈥� 注诇 讗讜讻诇 讞诇讘 讘讛诪讛 讛讜讗 讚讻转讬讘 [砖谞讗诪专], 砖谞讗诪专: "讻讬 讻诇 讗讜讻诇 讞诇讘 诪谉 讛讘讛诪讛 讜讻讜', 讜谞讻专转讛 讛谞驻砖 讛讛讬讗 诪注诪讬讛" (讜讬拽专讗 讝, 讻讛), 讜驻住讜诇讬 讛诪讜拽讚砖讬诐 讛专讬 讛讜拽砖讜 讘讻转讜讘 讝讛 诇讞讬讛.


讜讗讛谞讬 拽专讗 [讛讜注讬诇 讛诪拽专讗] "专拽 讗转 讞诇讘讜 诇讗 转讗讻诇" 鈥� 诇诪讬拽诐 注诇讬讛 [诇注诪讜讚 注诇讬讜] 诪讻诇 诪拽讜诐 讘讗讬住讜专 诇讗讜 (诇讗 转注砖讛) 讘注诇诪讗 [讘诇讘讚]. 诇讛讻讬 [诇砖诐 讻讱] 讗驻拽讬讛 专讞诪谞讗 [讛讜爪讬讗讛 讗讜转讜 讛转讜专讛] 讘诇砖讜谉 "讚诪讜", 讻讚讬 诇讜诪专 诇讱: 诪讛 讚诪讜 砖诇 讘讻讜专 讘注诇 诪讜诐 (讜砖讗专 驻住讜诇讬 讛诪讜拽讚砖讬谉) 讘讞讬讜讘 讻专转, 讻讚讬谉 讻诇 讚诐 讘讛诪讛 讜讞讬讛 (专讗讛 讜讬拽专讗 驻专拽 讬讝) 鈥� 讗祝 讞诇讘讜 讘讻专转. 讜诪拽砖讬诐 注诇 讚讘专讬 专讘讗: 讜讻讬爪讚 讬讻讜诇 讗转讛 诇驻专砖 砖诇讚注转 讘专讬讬转讗 讝讜 "讗讱" 谞讗诪专 诇注谞讬谉 讗讜转讜 讜讗转 讘谞讜?


讜讛讗 [讜讛专讬] 讛转谞讗 砖讘讘专讬讬转讗 "讗讱" 讜诇讗 讞诇讘讜 拽讗诪专 [讗讜诪专]!


讜诪砖讬讘讬诐, 讛讻讬 拽讗诪专 [讻讱 讛讜讗 讗讜诪专]: 讗讬诇讜 诇讗 谞讗诪专 "专拽 讗转 讚诪讜 诇讗 转讗讻诇", 讛讬讬转讬 讗讜诪专: "讗讱" 讘讗 诇诪注讟 鈥� 讜诇讗 讞诇讘讜, 诇讜诪专 砖讛讜讗 讗住讜专 讘讗讻讬诇讛. 讜讗讜诇诐 注讻砖讬讜 砖谞讗诪专 "讚诪讜" 讜诪砖诐 诇诪讚转讬 诇讗讬住讜专 讞诇讘讜, 讗诐 讻谉 "讗讱" 鈥� 诇"讗讜转讜 讜讗转 讘谞讜" 讛讜讗 讚讗转讗 [砖讘讗].


讘 砖谞讬谞讜 讘诪砖谞讛 诇讙讘讬 驻住讜诇讬 讛诪讜拽讚砖讬诐 (拽讚砖讬诐 砖谞驻诇 讘讛诐 诪讜诐) 砖谞驻讚讜: 讜讗讬谞谉 讬讜爪讗讬谉 诇讞讜诇讬谉 诇讛讬讙讝讝 讜诇讛讬注讘讚. 讜诪讘专专讬诐: 诪谞讗 讛谞讬 诪讬诇讬 [诪谞讬谉 讛讚讘专讬诐 讛诇诇讜]? 讚转谞讜 专讘谞谉 [砖砖谞讜 讞讻诪讬诐] 讘讘专讬讬转讗, 注诇 讛驻住讜拽 讛讗诪讜专 讘注谞讬谉 驻住讜诇讬 讛诪讜拽讚砖讬诐: "专拽 讘讻诇 讗讜转 谞驻砖讱 转讝讘讞 讜讗讻诇转 讘砖专" (讚讘专讬诐 讬讘, 讟讜): "转讝讘讞" 鈥� 讜诇讗 讙讬讝讛, 砖诇讗 讛讜转专 讗诇讗 诇砖讞讜讟 讗讜转诐, 讗讘诇 诇讗 诇讙讜讝讝诐, "讘砖专" 鈥� 讜诇讗 讞诇讘, "讜讗讻诇转" 鈥� 讗转讛 讜诇讗 诇讻诇讘讬讱, 诪讻讗谉 砖讗讬谉 驻讜讚讬谉 讗转 讛拽讚砖讬诐 砖讗讬谞诐 专讗讜讬讬诐 诇讗讻讬诇讛, 讻讚讬 诇讛讗讻讬诇谉 诇讻诇讘讬诐, 讗诇讗 讻砖诪转讜 鈥� 讬讬拽讘专讜.

